སྣང་ཚུལ་འདི་ལས་བལྟས་ན།གཅིག་ནས་ཏལིསབྷན་གྱིས་སེམས་སུ་ཁོ་མོ་གཅིག་པུ་མེད་པར་བཏང་ན་ཡོད་ཚད་མཇུག་རྫོགས་སོང་བར་འདོད་མོད།དེ་ལས་ལྡོག་པའི་སྣང་བ་འདིས་བདེན་པ་ནི་དུས་ཀྱི་སྔ་གཞུག་ལས་སུས་ཀྱང་འགོག་ཏུ་མེད་པ་ཞིག་ཡིན་ཚུལ་ངོ་སྤྲད་ཅིང་།འཇིགས་སྐུལ་བ་ཁོ་རང་དང་དེའི་རྒྱབ་ལོགས་ཀྱི་གཞུང་ངམ་ཆེ་གེ་མོ་དེར་མགོ་ཡར་འགྱོགས་མི་ཐུབ་པའི་ཕམ་ཁ་སྤྲད་ཚུལ་ནི་ཤེས་ནས་བསམ་མཁན་ཞིག་ཡིན་ན་གསལ་ལེར་མངོན་ཡོང་།གཉིས་ནས་ཤེས་ཡོན་ནི་རལ་གྲི་ལས་རྣོ་དབལ་ཚ་བའི་ལག་ཆ་མཆོག་གྱུར་ཅིག་ཡིན་པ་ཧ་མ་གོ་ཞིང་།བདེན་པ་ནི་དད་པ་དང་དུང་ཞེན་གྱིས་འགེབ་མི་ཐུབ་པའི་ནོར་བུ་འོད་འབར་ཞིག་ཡིན་ཚུལ་མ་རྟོགས་པས་ཡ་ང་ཞེ་མེར་གྱི་དོན་བྱ་སྣ་ཚོགས་བྱུང་བ་དང་།གདུག་རྩུབ་སྦྱོར་ངན་གྱི་ལས་འདྲ་མིན་ཡང་བྱས་པ་རེད་བསམ་སོང་།